***Pressemeddelelses-skabelon til brug i kommunerne***

**300.000 danskere får spørgeskema om deres sundhed**

**Hvordan har du det? Det bliver 300.000 tilfældigt udvalgte danskere spurgt om i Danmarks største spørgeskemasundersøgelse om sundhed, som begynder 4. februar. Det er femte gang, undersøgelsen gennemføres, og resultaterne bruges til at forbedre sundheden i Danmark.**

Sover du godt om natten? Føler du dig sund og rask? Føler du dig af og til ensom? Det er nogle af de mange spørgsmål, som 300.000 tilfældigt udvalgte danskere bliver spurgt om i den landsdækkende spørgeskemaundersøgelse ”Hvordan har du det?”.

Det er femte gang siden 2010, at undersøgelsen gennemføres, og man skal være 16 år eller derover for at deltage.

Undersøgelsen er den største af sin art i Danmark, og den giver et unikt billede af danskernes sundhed og trivsel og viser, hvordan udviklingen har været de seneste 15 år. Samtidig viser undersøgelsen, hvor i landet der er særlige sundhedsudfordringer netop nu.

For at få de mest brugbare resultater er det vigtigt, at så mange som muligt udfylder spørgeskemaet.

**KOMMUNER: Citat om, hvad I forventer at få ud af undersøgelsen**

Resultatet fra den sidste undersøgelse viste blandt andet, at antallet af rygere var faldet, men at hver tiende mand i alderen 16-24 år til gængæld brugte snus hver dag, og at flere havde fået det mentalt dårligere – særlig de unge kvinder. (**Kan skiftes ud med lokale resultater)**

Svarene har ført til en stribe lokale tiltag netop dér, hvor behovet har været størst.

**KOMMUNER: Citat om, hvad der kom ud af undersøgelsen sidste gang.**

Resultatet af Sundhedsprofilundersøgelsen 2025 offentliggøres i marts 2026.

**Om undersøgelsen:**De danskere, der er udtrukket til at være med i undersøgelsen, får spørgeskemaet ”Hvordan har du det?” i deres digitale postkasse eller som fysisk brev, hvis ikke de har en digital postkasse.

Deltagerne er tilfældigt udvalgte, og det er frivilligt, om man deltager. Spørgeskemaet vil enten komme fra Region Syddanmark eller fra Statens Institut for Folkesundhed.

Undersøgelsen varer fra 4. februar til 18. maj 2025 og alle, som udfylder spørgeskemaet, deltager i lodtrækningen om pengepræmier på op til 15.000 kr.

Borgere, der har spørgsmål til undersøgelsen, kan ringe på telefonnummer 76 63 15 20.

Det er alle fem regioner, Statens Institut for Folkesundhed og Sundhedsstyrelsen, der gennemfører undersøgelsen på baggrund af en aftale mellem Danske Regioner, KL, Indenrigs- og sundhedsministeriet samt Finansministeriet.

Resultaterne fra undersøgelsen bliver samlet på hjemmesiden [www.danskernessundhed.dk](http://www.danskernessundhed.dk), hvor det også er muligt at læse resultaterne fra tidligere undersøgelser.